stanford-oval/wikipedia huggingface dataset:
ฟลูอ็อกเซทีน
ปฏิสัมพันธ์กับสารอื่น

ฟลูอ็อกเซทีนและ norfluoxetine ยับยั้งไอโซไซม์หลายอย่างของระบบ cytochrome P450 ที่มีส่วนในกระบวนการเมแทบอลิซึมของยา
ทั้งสองเป็นสารยับยั้งที่มีฤทธิ์สูงต่อเอนไซม์ CYP2D6 ซึ่งเป็นเอนไซม์ที่ใช้ในกระบวนการเมแทบอลิซึมของยาทั้งสองเองด้วย ต่อเอนไซม์ CYP2C19 และมีฤทธิ์อ่อนจนถึงปานกลางต่อเอนไซม์ CYP2B6 และ CYP2C9
ในสัตว์เป็น (in vivo) ฟลูอ็อกเซทีนและ norfluoxetine ไม่มีผลต่อการทำงานของเอนไซม์ CYP1A2 และ CYP3A4
ยาทั้งสองยังยับยั้งการทำงานของโปรตีน P-glycoprotein ซึ่งเป็นโปรตีนขนส่งผ่านเยื่อหุ้มเซลล์ (membrane transport protein) ที่มีบทบาทสำคัญในการขนส่ง การสร้างและสลายยา และดังนั้น ซับสเตรตของ P-glycoprotein เช่นยาแก้ท้องร่วง loperamide อาจจะมีฤทธิ์แรงขึ้น
ผลที่กว้างขวางต่อวิถีเมแทบอลิซึมของยาในร่างกายเช่นนี้ สร้างโอกาสที่ยาจะมีปฏิสัมพันธ์กับยาสามัญอื่น ๆ มากมาย
ควรจะเลี่ยงใช้ยาเมื่อคนไข้กำลังทานยาที่มีฤทธิ์ต่อระบบเซโรโทนินอย่างอื่น ๆ ด้วย เช่น monoamine oxidase inhibitors, tricyclic antidepressants, methamphetamine, methylenedioxymethamphetamine (MDMA), triptan, buspirone, serotonin-norepinephrine reuptake inhibitors, และยา SSRI อื่น ๆ เนื่องจากโอกาสเกิดอาการเซโรโทนินเป็นพิษ
นอกจากนั้นแล้ว ยังมีโอกาสปฏิสัมพันธ์กับยายึดโปรตีนอื่น ๆ เพราะฟลูอ็อกเซทีนอาจกำจัดยาดังกล่าวจากพลาสมาของเซลล์ หรือฟลูอ็อกเซทีนอาจถูกกำจัดโดยนัยตรงกันข้าม และดังนั้นจะเพิ่มความเข้มข้นของฟลูอ็อกเซทีนหรือยาที่ว่าในซีรัมของเลือด
| เป้าหมาย      | ฟลูอ็อกเซทีน      | Norfluoxetine |
| --- | --- | --- |
| SERT | 1 | 19 |
| NET | 660 | 2700 |
| DAT | 4180 | 420 |
| 5-HT2A | 200 | 300 |
| 5-HT2B | 5000 | 5100 |
| 5-HT2C | 72.6 | 91.2 |
| α1 | 3000 | 3900 |
| M1 | 870 | 1200 |
| M2 | 2700 | 4600 |
| M3 | 1000 | 760 |
| M4 | 2900 | 2600 |
| M5 | 2700 | 2200 |
| H1 | 3250 | 10000 |
Entries with this color indicate a lower Ki bound.
เภสัชวิทยา > เภสัชพลศาสตร์

ฟลูอ็อกเซทีนเป็นสารยับยั้งการนำเซโรโทนินไปใช้ใหม่โดยเฉพาะของเซลล์ประสาท (selective serotonin reuptake inhibitor ตัวย่อ SSRI) แต่ไม่ยับยั้งนอร์เอพิเนฟรินหรือโดพามีนในปริมาณที่ใช้เพื่อรักษา
ดังนั้น เมื่อเซลล์ประสาทปล่อยเซโรโทนินออก สารจะดำรงอยู่นานกว่าเพราะการนำไปใช้ใหม่ (reuptake) เกิดความล่าช้า
แต่การให้ยาเป็นจำนวนมากในหนู จะเพิ่มนอร์เอพิเนฟรินหรือโดพามีนอย่างสำคัญในไซแนปส์
ดังนั้น โดพามีนและนอร์เอพิเนฟรินอาจมีส่วนในฤทธิ์ลดความซึมเศร้าของฟลูอ็อกเซทีนในมนุษย์เมื่อใช้เกินขนาดรักษา (60-80 มก.)
ผลที่ว่านี่อาจจะอำนวยโดยตัวรับ 5HT2C ซึ่งฟลูอ็อกเซทีนในระดับเข้มข้นกว่าจะมีฤทธิ์ยับยั้ง
ฟลูอ็อกเซทีนเพิ่มความเข้มข้นของนิวโรสเตอรอยด์ allopregnanolone ที่ไหลเวียนในสมองและมีศักยภาพเพิ่มการทำงานของตัวรับ GABAA (โดยทำงานเป็น GABAA receptor positive allosteric modulator ตัวย่อ GABAA PAM) ในระบบประสาท
ความซึมเศร้าสัมพันธ์กับระดับ allopregnanolone ที่ลดลงในน้ำไขสันหลัง (cerebrospinal fluid)
และดังนั้น สาร GABAA PAM จึงอาจมีผลต่อความซึมเศร้า
Norfluoxetine ซึ่งเป็นเมแทบอไลต์ออกฤทธิ์หลักของฟลูอ็อกเซทีน ให้ผลคล้ายกันต่อระดับ allopregnanolone ที่เพิ่มขึ้นในสมองหนู
ฟลูอ็อกเซทีนยังเป็นตัวยับยั้งเอนไซม์ acid sphingomyelinase ซึ่งเป็นตัวควบคุมระดับ ceramide ที่สำคัญ โดยอำนวยการสร้าง ceramide จาก sphingomyelin ซึ่งเป็นกระบวนการที่สันนิษฐานว่ามีผลต่อความซึมเศร้า
ฟลูอ็อกเซทีนยังออกฤทธิ์เป็นตัวทำการของตัวรับ σ1 (σ1-receptor) โดยมีฤทธิ์แรงกว่า citalopram แต่น้อยกว่า fluvoxamine แม้ว่า ความสำคัญของฤทธิ์นี้ยังไม่ชัดเจน
ฟลูอ็อกเซทีนยังมีฤทธิ์ปิดช่องไอออน anoctamin-1 ซึ่งเป็นช่องไอออนสำหรับคลอไรด์ที่เริ่มการทำงานโดยแคลเซียม (calcium-activated chloride channel)
นอกจากนั้นแล้ว ในระดับความเข้มข้นสูง ตัวฟลูอ็อกเซทีนเองก็ยังเป็นตัวเพิ่มการทำงานแบบ positive allosteric modulator ของตัวรับ GABAA และ norfluoxetine ก็เช่นกันแต่มีฤทธิ์แรงกว่า ซึ่งอาจมีผลสำคัญทางคลินิก
และในระดับความเข้มข้นคล้าย ๆ กัน ก็เป็นตัวยับยั้งช่องไอออนจำนวนหนึ่งรวมทั้ง nicotinic acetylcholine receptor และ 5-HT3 receptor ด้วย
เภสัชวิทยา > เภสัชจลนศาสตร์

สภาพพร้อมใช้ทางชีวภาพของฟลูอ็อกเซทีนค่อนข้างสูง (72%) และความเข้มข้นสูงสุดในเลือดเกิดขึ้นภายใน 6-8 ชม. เป็นยาที่ยึดกับโปรตีนพลาสมาได้ดี โดยมากกับแอลบูมิน และไกลโคโปรตีน α1
ฟลูอ็อกเซทีนจะสลายในตับโดยอาศัย isoenzyme ของระบบ cytochrome P450 รวมทั้งเอนไซม์ CYP2D6
บทบาทของ CYP2D6 ในเมแทบอลิซึมของฟลูอ็อกเซทีนอาจสำคัญทางคลินิก เพราะว่าการทำงานของเอนไซม์นี้มีความแตกต่างทางพันธุกรรมมากในบุคคลต่าง ๆ 
CYP2D6 เป็นเอนไซม์ที่เปลี่ยนฟลูอ็อกเซทีนเป็นเมแทบอไลต์ออกฤทธิ์เดียวของยา ซึ่งก็คือ norfluoxetine
ทั้งฟลูอ็อกเซทีนและ norfluoxetine เป็นตัวยับยั้งฤทธิ์แรงต่อเอนไซม์ CYP2D6
เพราะร่างกายกำจัดฟลูอ็อกเซทีนและเมแทบอไลต์ norfluoxetine ได้ช้ามาก จึงทำให้ยาแตกต่างจากยาแก้ซึมเศร้าอื่น ๆ 
คือ เมื่อทานได้สักระยะหนึ่งฟลูอ็อกเซทีนและ norfluoxetine จะยับยั้งเมแทบอลิซึมของตนเอง ดังนั้นระยะครึ่งชีวิตในการกำจัดฟลูอ็อกเซทีนในขนาดที่ใช้รักษาจะเปลี่ยนไปจาก 1 วันไปเป็น 3 วันในเบื้องต้น และไปเป็น 4-6 วันหลังจากทานเป็นระยะเวลานาน
และโดยคล้าย ๆ กัน ครึ่งชีวิตในการกำจัด norfluoxetine จะยาวขึ้นเป็น 16 วัน หลังจากทานเป็นระยะเวลายาว
ดังนั้น ทั้งความเข้มข้นของยาและเมแทบอไลต์ออกฤทธิ์ของยาในเลือดจะเพิ่มขึ้นเรื่อย ๆ ในช่วง 2-3 สัปดาห์แรกของการรักษา และความเข้มข้นเสถียรจะถึงก็ต่อเมื่อหลังจากทานเป็นเวลา 4 อาทิตย์
นอกจากนั้นแล้ว ความเข้มข้นของยาและเมแทบอไลต์จะสูงขึ้นเรื่อย ๆ ตลอดอย่างน้อย 5 สัปดาห์แรกหลังจากเริ่มรักษา
ซึ่งหมายความว่า ประโยชน์ที่จะได้จากขนาดยาที่ให้ในปัจจุบันจะไม่สมบูรณ์อย่างน้อย 1 เดือนหลังจากเริ่มยา
ยกตัวอย่างเช่น ในงานศึกษา 6 สัปดาห์งานหนึ่ง เวลามัธยฐานที่คนไข้จะตอบสนองอย่างคงเส้นคงวาก็คือ 29 วัน
โดยนัยเดียวกัน การกำจัดยาโดยสิ้นเชิงอาจจะต้องใช้เวลาหลายอาทิตย์
คือ ในอาทิตย์แรกหลังจากเลิก ความเข้มข้นของยาในสมองลดลงเพียงแค่ 50%
ระดับ norfluoxetine ในเลือด 4 อาทิตย์หลังจากเลิกยาอยู่ที่ประมาณ 80% ของระดับที่วัดได้หลังจากเริ่มการรักษา 1 อาทิตย์ และหลังจาก 7 อาทิตย์ที่เลิก ก็ยังสามารถตรวจจับ norfluoxetine ในเลือดได้อยู่
เภสัชวิทยา > การวัดในของเหลวร่างกาย

ฟลูอ็อกเซทีนและ norfluoxetine สามารถวัดได้ในเลือด พลาสมา หรือซีรัมเพื่อตรวจตราการรักษา เพื่อยืนยันวินิจฉัยว่าเป็นพิษในคนไข้ที่เข้าโรงพยาบาล หรือเพื่อช่วยชันสูตรศพ
คือ ความเข้มข้นของยาในเลือดหรือในพลาสมาปกติอยู่ระหว่าง 50-500 μg/L สำหรับคนไข้ที่ใช้ยารักษาโรคซึมเศร้า, 900-3000 μg/L สำหรับผู้รอดชีวิตจากการได้ยาเกิน, และ 1000-7000 μg/L สำหรับเหยื่อที่ได้รับขนาดถึงตาย
ความเข้มข้นของ Norfluoxetine ประมาณเท่ากับฟลูอ็อกเซทีนในช่วงการรักษาระยะยาว แต่อาจจะน้อยกว่ามากถ้าได้ยาเกิน เพราะจะใช้เวลาอย่างน้อย 1-2 อาทิตย์กว่าเมแทบอไลต์จะถึงจุดสมดุล
การใช้

ในปี 2553 มีการให้ยา 24.4 ล้านชุดสำหรับยาสามัญฟลูอ็อกเซทีนในประเทศสหรัฐอเมริกา (ประชากร 309 ล้านคน คือ ~7.9% ของประชากร)
ทำให้เป็นยาแก้ซึมเศร้านิยมเป็นอันดับ 3 ต่อจาก sertraline และ citalopram
ในปี 2554 มีการให้ยา 6 ล้านชุดในสหราชอาณาจักร (ประชากร 63 ล้านคน คือ ~9.5% ของประชากร)
ประวัติ

งานที่นำไปสู่การค้นพบฟลูอ็อกเซทีนเริ่มที่บริษัท Eli Lilly and Company ในปี พ.ศ. 2513
เป็นสมัยที่สารต้านฮิสทามีน "ไดเฟนไฮดรามีน" รู้กันว่ามีคุณสมบัติแก้ความซึมเศร้าบางอย่าง
ดังนั้น ผู้วิจัยจึงสังเคราะห์สารอนุพันธุ์เป็นโหล ๆ จาก 3-Phenoxy-3-phenylpropylamine ซึ่งมีโครงสร้างคล้ายกับไดเฟนไฮดรามีน
ต่อมา โดยหวังว่าจะพบสารอนุพันธ์ที่ยับยั้งการนำเซโรโทนินไปใช้ใหม่ (reuptake) โดยเฉพาะ
นักวิทยาศาสตร์ของบริษัทคือ ดร. เดวิด ที วอง (ผู้ได้รับรางวัลสมเด็จเจ้าฟ้ามหิดลในปี 2554) เสนอที่จะทดสอบสารอนุพันธุ์นอกกาย (in vitro) ว่าเป็นตัวยับยั้งเซโรโทนิน นอร์เอพิเนฟริน และโดพามีนหรือไม่
การทดสอบบรรดาสารสังเคราะห์ที่ทำในปี 2515
แสดงว่า สารประกอบที่ภายหลังตั้งชื่อว่าฟลูอ็อกเซทีนมีฤทธิ์มากที่สุดและเป็นตัวยับยั้งการนำเซโรโทนินไปใช้ใหม่โดยเฉพาะ
ซึ่ง ดร. วองตีพิมพ์บทความแรกในปี 2517
และในปีต่อมา ยาก็ได้รับชื่อเป็นทางการและบริษัทได้ตั้งชื่อการค้าว่าโปรแซ็ก
ในปี 2520 บริษัทในเครือข่าย (Dista Products Company) จึงยื่นคำขอเพื่อทดลองฟลูอ็อกเซทีนทางคลินิกระยะที่ 1 ต่อ FDA
ฟลูอ็อกเซทีนเริ่มวางตลาดประเทศเบลเยียมในปี 2529
ส่วนในสหรัฐ FDA อนุมัติให้ขายยาในปลายปี 2530
ซึ่งเดือนหนึ่งจากนั้น บริษัทก็เริ่มวางตลาด และภายใน 1 ปี ยอดขายโปรแซ็กต่อปีในสหรัฐได้ถึง 350 ล้านดอลลาร์สหรัฐ
และในที่สุด ถึงยอดสูงสุดที่ 2,600 ล้านเหรียญต่อปี
บริษัทได้ใช้กลยุทธ์ยืดอายุสิทธิบัตรของยาหลายอย่าง รวมทั้งสูตรยาที่ออกฤทธิ์ยืดเวลาและเริ่มการทดลองทางคลินิกเพื่อทดสอบประสิทธิผลและความปลอดภัยของฟลูอ็อกเซทีนในภาวะความละเหี่ยก่อนระดู (premenstrual dysphoric disorder ตัวย่อ PMDD) โดยเปลี่ยนชื่อการค้าเป็น ซาราเฟ็ม หลังจากที่ได้อนุมัติจาก FDA ในปี 2543
แต่นักวิจัยอื่น (ศ. ดร. Richard Wurtman ที่ MIT) เป็นผู้ริเริ่มใช้ฟลูอ็อกเซทีนเพื่อรักษา PMDD และต่อมาขายสิทธิบัตรให้กับบริษัท
เพื่อป้องกันยอดขายที่ได้จากฟลูอ็อกเซทีน บริษัทได้สู้ความในศาลเพื่อป้องกันสิทธิกับบริษัทผลิตยาสามัญหนึ่งเป็นเวลา 5 ปี ซึ่งต่อมาได้แพ้ความในการยืดอายุสิทธิบัตรทุกกรณียกเว้นซาราเฟ็ม ทำให้ผู้ผลิตยาสามารถผลิตยาสามัญได้เริ่มตั้งแต่ปลายปี 2544
เมื่อสิทธิบัติรของบริษัทหมดอายุ
การแข่งขันจากยาสามัญได้ลดยอดขายฟลูอ็อกเซทีนของบริษัทโดย 70% ภายในสองเดือน
ในปี 2543 บริษัทลงทุนคาดว่า ยอดขายต่อปีของซาราเฟ็มอาจถึง 250 ล้านเหรียญต่อปี
เมื่อยอดขายถึง 85 ล้านเหรียญต่อปีในปี 2545 บริษัทได้ขายทรัพย์สินเกี่ยวกับยาในราคา 295 ล้านดอลลาร์สหรัฐให้บริษัทอื่นที่ชำนาญในยาโรคผิวหนังและสุขภาพหญิงโดยที่มีแผนกขายติดต่อกับนรีแพทย์โดยตรง ซึ่งนักวิเคราะห์เห็นว่าสมเหตุผลเพราะว่ายอดขายต่อปีไม่สำคัญพอต่อบริษัท Eli Lilly แต่สำคัญพอสำหรับบริษัทอื่น
ถึงกระนั้น การวางตลาดซาราเฟ็มได้ทำชื่อเสียงของบริษัทให้เสียหายเป็นบางส่วน
คือ เกณฑ์วินิจฉัยของ PMDD เป็นเรื่องสร้างความขัดแย้งเริ่มตั้งแต่เสนอในปี 2530 และมีเสียงวิพากษ์วิจารณ์ถึงบทบาทของบริษัทในการรักษาเกณฑ์นี้ไว้ในภาคผนวกของหนังสือคู่มือ DSM-IV-TR ปี 2543 ซึ่งบริษัทได้เริ่มเจรจาตั้งแต่ปี 2541
คือบริษัทถูกวิจารณ์ว่า ประดิษฐ์โรคเพื่อจะหารายได้
ไม่พยายามสร้างนวัตกรรม แต่เพียงพยายามรักษารายได้จากยาที่มีอยู่แล้ว
นอกจากนั้นแล้ว FDA และกลุ่มอื่น ๆ ที่สนใจในเรื่องสุขภาพหญิงยังวิจารณ์เรื่องการวางตลาดซาราเฟ็มอย่างดุเดือดเกินไปเมื่อเริ่ม
โดยโฆษณาทางทีวีแสดงหญิงที่กลุ้มใจถามตัวเองว่าตนมี PMDD หรือไม่
สังคมและวัฒนธรรม > นักบิน

โดยวันที่ 2 เมษายน 2553 ฟลูอ็อกเซทีนเป็นหนึ่งในยาแก้ซึมเศร้า 4 อย่างที่สำนักงานบริหารการบินแห่งชาติสหรัฐอนุญาตให้นักบินทานได้ ยาอื่นที่อนุญาตรวมทั้ง sertraline, citalopram, และ escitalopram
สังคมและวัฒนธรรม > ผลต่อสิ่งแวดล้อม

ข้อมูลเพิ่มเติม: ยาแก้ซึมเศร้า § ผลทางสิ่งแวดล้อม
มีงานวิจัยเกี่ยวกับผลที่เป็นไปได้ของยาต่อชีวิตสัตว์ทะเล
งานวิจัย > ความรุนแรง

องค์กรต่าง ๆ รวมทั้งสมาคมจิตเวชอเมริกัน (APA)
NICE
หรือวิทยาลัยแพทย์อเมริกัน (ACP)
ไม่ได้กำหนดว่าความรุนแรงเป็นผลข้างเคียงอย่างหนึ่งของยาประเภท SSRI
และโดยคล้าย ๆ กัน ทั้งองค์การอนามัยโลกและสมาคมจิตเวชยุโรป (AEP) ไม่ได้กำหนดว่าความรุนแรงเป็นผลข้างเคียง
ดังนั้น งานศึกษาแบบ Case series ในเรื่องนี้ถูกคัดค้านว่ามีปัญหาเรื่อง "confounding by indication" ซึ่งเป็นปรากฏการณ์ที่ผู้เขียนแสดงภาวะของโรคว่าเป็นผลของการรักษา
ส่วนงานศึกษาแบบอื่น ๆ รวมทั้งการทดลองทางคลินิกที่สุ่มจัดกลุ่มคนไข้และงานศึกษาแบบสังเกต เสนอว่า ฟลูอ็อกเซทีนและยา SSRI อย่างอื่นอาจช่วยลดแนวโน้มความรุนแรง
การทดลองทางคลินิกที่สุ่มจัดกลุ่มคนไข้ที่ทำโดยองค์การกระทรวงสาธารณสุขสหรัฐ (US National Institutes for Mental Health) พบว่า ฟลูอ็อกเซทีนลดความรุนแรงในบ้านของคนติดเหล้าที่ประวัติมีพฤติกรรมเช่นนั้น
ส่วนงานที่สองทำโดยมหาวิทยาลัยชิคาโกพบว่า ฟลูอ็อกเซทีนลดพฤติกรรมก้าวร้าวในคนไข้ที่มีความผิดปกติแบบก้าวร้าวเป็นครั้งคราว
และมีงานทดลองทางคลินิกที่พบว่า ฟลูอ็อกเซทีนลดพฤติกรรมก้าวร้าวในคนไข้ความผิดปกติทางบุคลิกภาพแบบก้ำกึ่ง (BPD)
ผลงานเหล่านี้มีหลักฐานโดยอ้อมจากงานอื่น ๆ ด้วยที่แสดงว่า ยา SSRI อื่น ๆ ลดความรุนแรงและพฤติกรรมก้าวร้าวได้
งานวิจัยหนึ่ง (ของ National Bureau of Economic Research) ที่ตรวจการใช้ยาแก้ซึมเศร้าและอัตราอาชญากรรมในช่วงคริสต์ทศวรรษ 1990 พบว่า การสั่งยาแก้ซึมเศร้าที่เพิ่มขึ้นสัมพันธ์กับอัตราอาชญากรรมรุนแรงที่ลดลง
แม้จะมีหลักฐานคัดค้านดังที่ว่า แต่จิตแพทย์ชาวอังกฤษ นพ. เดวิด ฮีลลี ที่มหาวิทยาลัยแบงกอร์และกลุ่มปฏิบัติการเพื่อสิทธิคนไข้ ก็ได้รวบรวมกรณีรายงานผู้ป่วยของบุคคลที่ทานยาฟลูอ็อกเซทีนและ SSRI อื่นแล้วทำความรุนแรง
แล้วอ้างว่า ยาเหล่านี้มีแนวโน้มทำให้บุคคลบางพวกทำความรุนแรง
เชิงอรรถและอ้างอิง

↑  
Berman, ME; McCloskey, MS; Fanning, JR; Schumacher, JA; Coccaro, EF (June 2009). "Serotonin augmentation reduces response to attack in aggressive individuals". Psychol Sci. 20 (6): 714–20. doi:10.1111/j.1467-9280.2009.02355.x. PMC 2728471. PMID 19422623.{{cite journal}}:  CS1 maint: uses authors parameter (ลิงก์)
↑  
McCloskey, MS; Berman, ME; Echevarria, DJ; Coccaro, EF (April 2009). "Effects of acute alcohol intoxication and paroxetine on aggression in men". Alcohol. Clin. Exp. Res. 33 (4): 581–90. doi:10.1111/j.1530-0277.2008.00872.x. PMID 19183141.{{cite journal}}:  CS1 maint: uses authors parameter (ลิงก์)
↑  
Cherek, DR; Lane, SD; Pietras, CJ; Steinberg, JL (January 2002). "Effects of chronic paroxetine administration on measures of aggressive and impulsive responses of adult males with a history of conduct disorder". Psychopharmacology (Berl.). 159 (3): 266–74. doi:10.1007/s002130100915. PMID 11862359.{{cite journal}}:  CS1 maint: uses authors parameter (ลิงก์)
↑  Marcotte, DE; Markowitz, S (September 2009). "A Cure For Crime? Psycho-Pharmaceuticals and Crime Trends" (PDF). Nber Working Paper Series. Cambridge, MA: The National Bureau of Economic Research. สืบค้นเมื่อ 25 November 2013.
↑  
Healy, David; Herxheimer, Andrew; Menkes, David B. (2006). "Antidepressants and Violence: Problems at the Interface of Medicine and Law". PLoS Medicine. 3 (9): e372. doi:10.1371/journal.pmed.0030372. PMC 1564177. PMID 16968128.
↑  
Breggin, Peter R.; Ginger Ross Breggin (1995). Talking Back to Prozac. Macmillan Publishers. p. 154. ISBN 978-0-312-95606-6.
แหล่งข้อมูลอื่น

คณะทำงานจัดทำแนวทางการจัดการโรคซึมเศร้าสำหรับแพทย์เวชปฏิบัติทั่วไปในในสถานบริการระดับปฐมภูมิและทุติยภูมิ (2010). "แนวทางการจัดการโรคซึมเศร้าสำหรับแพทย์เวชปฏิบัติทั่วไปในสถานบริการระดับปฐมภูมิและทุติยภูมิ (CPG-MDD-GP)" (PDF). กรมสุขภาพจิต กระทรวงสาธารณสุข.{{cite web}}:  CS1 maint: uses authors parameter (ลิงก์)
Fluoxetine, from the United States National Library of Medicine's Drug Information Portal
25th anniversary of launch of Prozac in the British Journal of Psychiatry
แผงยาฟลูอ็อกเซทีน 20 มก.
Seproxetine (หรือ S-norfluoxetine) ซึ่งเป็น เมแทบอไลต์ออกฤทธิ์หลักของฟลูอ็อกเซทีน
หัสณัฐ พินิวัตร์

| หัสณัฐ พินิวัตร์ |
| --- | --- |

สารนิเทศภูมิหลัง
เกิด: 4 มีนาคม พ.ศ. 2542 (25 ปี) สุรเดช ศรีทองนพวงศ์ จังหวัดเชียงใหม่ ประเทศไทย
ส่วนสูง: 178 ซม.
อาชีพ: นักร้อง, นักแสดง
ปีที่แสดง: พ.ศ. 2560–ปัจจุบัน
สังกัด: Starhunter Entertainment 2560-2566   Studio Wabi Sabi 2566 - ปัจจุบัน
หัสณัฐ พินิวัตร์ (เกิด 4 มีนาคม พ.ศ. 2542) ชื่อเล่น บาส เป็นนักร้องและนักแสดงชาวไทย มีชื่อเสียงจากการแสดงซีรีส์ เดือนเกี้ยวเดือน และการเป็นสมาชิกวง เอสบีไฟฟ์
ประวัติ

หัสณัฐ เกิดที่กรุงเทพมหานครฯ แต่เติบโตที่จังหวัดเชียงใหม่ มีเชื้อสายไทย อเมริกัน และจีน เขามีน้องสาว 2 คน คือ แพรไพลิน (ชื่อเล่น ปลายฝน) และณัฐกฤตา (ชื่อเล่น จีจี้) เป็นลูกพี่ลูกน้องกับชัยพล พูพาร์ต และทั้งสองคนยังเป็นหลานอาของไมเคิล พูพาร์ต อดีตพระเอกชื่อดังผู้ล่วงลับ
หัสณัฐ เคยศึกษาที่โรงเรียนมงฟอร์ตวิทยาลัยจนถึงระดับชั้นมัธยมต้น และย้ายมาศึกษาต่อที่โรงเรียนช่องฟ้าซินเซิงวาณิชบำรุงซึ่งเป็นโรงเรียนเอกชน 2 ภาษา (ไทย-จีน) แต่เมื่อเขาตัดสินใจเลิกเป็นนักกีฬาเทเบิลเทนนิสและผันตัวมาเป็นนักแสดง เขาจึงเปลี่ยนมาเข้าศึกษาในโปรแกรม GED (General Educational Development) คือ การสอบเทียบเท่าระดับมัธยมศึกษาตอนปลาย ปัจจุบันกำลังศึกษาระดับอุดมศึกษาที่คณะนิเทศศาสตร์ มหาวิทยาลัยหอการค้าไทย
เขาถนัดเล่นกีตาร์และเคยเรียนเล่นเปียโน และเคยเป็นนักกีฬาเทเบิลเทนนิสระดับเยาวชน ตัวแทนเขต 5 (ภาคเหนือ)
ณ ช่วงเวลานั้นเขาได้เข้าร่วมการแข่งขันเทเบิลเทนนิส กีฬาเยาวชนแห่งชาติ ระดับประเทศ ได้ตำแหน่งรองชนะเลิศอันดับ 2
เขามีคะแนนรวมติดเป็นหนึ่งในนักกีฬาเยาวชนทีมชาติเป็นลำดับสุดท้าย แต่ถูกเปลี่ยนตัวในภายหลัง เขาจึงตัดสินใจเปลี่ยนเส้นทางจากอาชีพนักกีฬาสู่การเป็นนักร้อง-นักแสดง
เขาเลือกที่จะลาออกจากโรงเรียนแล้วเดินทางมาที่กรุงเทพฯ เพื่อเป็นนักแสดง ในช่วงแรกเขามักได้รับบท Main extra จึงยังไม่เป็นที่รู้จักมากนัก จนภายหลังเขาได้รับเลือกให้เป็นหนึ่งในนักแสดงนำในซีรีส์ 2Moons The Series (เดือนเกี้ยวเดือน) Season 1 รับบท วาโย ซึ่งเป็นผลงานที่สร้างชื่อเสียงให้เขาและเพื่อน ๆ นักแสดงไปทั่วเอเชีย
หลังจากนั้นเขาและเพื่อนนักแสดง 2Moons The Series อีก 4 คนได้รวมตัวกันฟอร์มวงบอยแบนด์มีชื่อวงว่า SBFIVE (เอสบีไฟฟ์) บทบาทในวงที่เขาได้รับคือเป็น Center เต้นเสริมและร้องหลัก
ผลงาน > ละคร/ซีรีส์

| ปี | เรื่อง | รับบท | ช่อง |
| --- | --- | --- | --- |
| 2560 | U-Prince Series ตอน คิริว | มาร์ค | จีเอ็มเอ็ม 25 |
| 2560 | Love Songs Love Series ตอน ขอบคุณที่รักกัน | ดะ | จีเอ็มเอ็ม 25 |
| 2560 | 2Moons The Series เดือนเกี้ยวเดือน | วาโย พาณิชยสวัสดิ์ (โย) | ช่องวัน 31 |
| 2561 | Way Back Home The Series | เวล | ช่อง 3 |
| 2562 | 2Brothers แผนลวงรัก ฉบับพี่ชาย | โทนี่ | จีเอ็มเอ็ม 25 |
| 2562 | Hotel Stars สูตรรักนักการโรงแรม | เต้ย | ช่อง 3 |
| 2563 | Gen Y The Series วัยรุ่นวุ่นวายรัก | วายุ พิพัฒน์วัฒนะชัย (ยู) | ช่อง 3 |
| 2563 | พ่อเป็นแล้วไม่หาย | ฟลุค | Thai PBS |
| 2564 | Gen Y The Series วัยรุ่นวุ่นวายรัก Season 2 | วายุ พิพัฒน์วัฒนะชัย (ยู) | ช่อง 3 |
| 2565 | Close friend โคตรแฟน 2 | ซอนมิน | viu |
| 2566 | Boyband The Series เบื้องหน้าบอยแบนด์ เบื้องหลังบอยเฟรนด์ | (รับเชิญ) | จีเอ็มเอ็ม 25 |
| 2567 | Fourever You เพราะรักนำทาง | นอร์ธ | จีเอ็ม เอ็ม25 |
ผลงาน > รายการวาไรตี้

| ปี | รายการ | ออกอากาศทาง | หมายเหตุ |
| --- | --- | --- | --- |
| 2561 | Let's Go Hunter | AIS PLAY/AIS PLAY BOX | พิธีกร |
ผลงาน > รายการวาไรตี้ > ละครโทรทัศน์จีน

| ปี | เรื่อง | ชื่อเรื่องภาษาจีน | บทบาท | หมายเหตุ |
| --- | --- | --- | --- | --- |
| 2561 | Cinderella Chef | 萌妻食神 | องค์ชาย 12 |  |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2563 | พจมาน สว่างคาตา | ชายกลาง |
| 2564 | บอกโลกให้รู้ว่ากูรักมึง | เข่ง |
| 2566 | อยากตาย อย่าตาย (มรณาคาเฟ่) Death is all around | เฮลเปอร์เบลล์ |
ผลงาน > ละครเวที

2561ขอพบในฝัน สุนทราภรณ์ เดอะมิวสิคัล (Restage)	รับบท คุณหมอ	นักแสดงรับเชิญ รอบที่ 2 รอบแสดง 17 มีนาคม 2561
ผลงาน > เพลง

| วง | รายชื่อเพลง |
| --- | --- |
 SBFIVE  พ.ศ. 2560  สังกัด : LOVEiS: พ.ศ. 2560 Whenever
 SBFIVE  พ.ศ. 2561-2566  สังกัด : Starhunter Studio: พ.ศ. 2561 Spark ช็อต...หัวใจ พ.ศ. 2562 SUPERBOY  DREAM (เรื่องของความฝัน) พ.ศ. 2563 สิ่งดีๆทุกวัน (Good Day)  Candy Crush  ชายในฝัน (Your man)
 SBFIVE : BKC  สังกัด : Starhunter Entertainment  พ.ศ. 2561-2566: พ.ศ. 2566 มีเขาเหงาได้ไง
ผลงาน > เพลงเดี่ยว

| พ> ศ. | เพลง |
| --- | --- |
2560: คนธรรมดา (cover version)
2561: คนที่ใช่...ไม่ต้องเปลี่ยนอะไรก็ใช่อยู่ดี
2563: สมองเหงา Lonely Brain
2563: ดีดีอยู่ Ost. Gen Y The Series. วัยรุ่นวุ่นวายรัก
2564: สุดท้ายระหว่างเรา Ost. บอกโลกให้รู้ว่ากูรักมึง Tell The World I Love You.
2564: เพื่อนรัก Ost. ปิ๊งรักเจ้านาย My super boss.
ผลงาน > เพลงอื่นๆ

| พ> ศ. | เพลง |
| --- | --- |
2562: Girl went gone (ศิลปิน Copter SB Five Feat.Bas SB Five,Alvin Chong)
2563: ยังไงซิ (ศิลปิน One Week One Song Feat. Bas BSRD)
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| พ.ศ. 2563 | รักโดยไม่มีเหตุผล (ost.gen y the series) | Isbanky |
ผลงาน > Brand Ambassador

เถ้าแก่น้อย (Brand Ambassador South East Asia)
Friend of MCM (Thailand)
ผลงาน > พรีเซนต์เตอร์

ACNOC
VOOV THAILAND
AIS One-2-Call ZEED SIM
เถ้าแก่น้อย
GSB ธนาคารออมสิน
STARGIRLS
Halls Chews
Magnolia Milky
VIVA Plus
Arabus
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 2560 | KAZZ AWARDS 2017 | หนุ่มสาววัยใสโดนใจแห่งปี 2017 | ชนะ |
| 2560 | GREAT STARS SOCIAL SUPER STAR OF THE YEAR 2017 | คู่จิ้นแห่งปี คู่กับ อิทธิพัทธ์ ฐานิตย์ | เสนอชื่อเข้าชิง |
| 2561 | LINE TV AWARDS | BEST KISS SCENE ฉากจูบยอดเยี่ยมจาก 2 Moons the series | ชนะ |
| 2561 | sanook | คู่จิ้นฟินเวอร์ คู่กับ อิทธิพัทธ์ ฐานิตย์ | เสนอชื่อเข้าชิง |
| 2561 | Attitude 7th Anniversary | RISING STAR OF THE YEAR 2018 | ชนะ |
| 2561 | KAZZ AWARDS 2018 | หน้าใหม่มาแรง (ชาย) | ชนะ |
| 2561 | 100 Asian Heartthrobs 2018 | นักแสดงและศิลปินชายที่มีพรสวรรค์และมีอิทธิพลสูงสุดในทวีปเอเชีย | อันดับ 2 |
| 2561 | MAYA AWARDS 2018 (ครั้งที่ 4) | ดาราคู่จิ้น ขวัญใจมหาชน คู่กับ อิทธิพัทธ์ ฐานิตย์ | เสนอชื่อเข้าชิง |
| 2561 | MAYA AWARDS 2018 (ครั้งที่ 4) | ดาราดาวรุ่งชาย ขวัญใจมหาชน | เสนอชื่อเข้าชิง |
| 2562 | daradaily Awards 2019(ครั้งที่8) | รางวัล POPULAR VOTE ชาย | เสนอชื่อเข้าชิง |
แหล่งข้อมูลอื่น

หัสณัฐ พินิวัตร์ ที่เอกซ์ (ทวิตเตอร์)
หัสณัฐ พินิวัตร์ ที่อินสตาแกรม
เมื่อคุณหนูตัวร้าย กลับกลายเป็นคุณหนูสุดที่รัก!?

Japanese light novel series
| --- | --- |
เมื่อคุณหนูตัวร้าย กลับกลายเป็นคุณหนูสุดที่รัก!?
悪役令嬢は溺愛ルートに入りました!? (Akuyaku Reijō wa Dekiai Rūto ni Hairimashita!?)
ชื่อภาษาอังกฤษ: The Villainess's Guide to (Not) Falling in Love
แนว: ต่างโลก สุขนาฏกรรมจินตนิยม
นวนิยายชุด
เขียนโดย: โทยะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 14 กุมภาพันธ์ พ.ศ. 2563 – ปัจจุบัน
ไลต์โนเวล
เขียนโดย: โทยะ
วาดภาพโดย: Yoimachi
สำนักพิมพ์: สแควร์เอนิกซ์
ในเครือ: SQEX Novel
กลุ่มเป้าหมาย: หญิง
วางจำหน่ายตั้งแต่: 5 กุมภาพันธ์ พ.ศ. 2564 – ปัจจุบัน
จำนวนเล่ม: 7
มังงะ
เขียนโดย: โทยะ Shiori Shiono (เรียบเรียง)
วาดภาพโดย: Ren Sakuma
สำนักพิมพ์: สแควร์เอนิกซ์
สำนักพิมพ์ภาคภาษาไทย: สยามอินเตอร์คอมิกส์
ในเครือ: Gangan Comics UP!
นิตยสาร: Manga Up!
กลุ่มเป้าหมาย: โชโจะ
วางจำหน่ายตั้งแต่: 12 กุมภาพันธ์ พ.ศ. 2565 – ปัจจุบัน
จำนวนเล่ม:  4    2
เมื่อคุณหนูตัวร้าย กลับกลายเป็นคุณหนูสุดที่รัก!? (悪役令嬢は溺愛ルートに入りました!?, Akyuaku Reijō wa Dekiai Rūto ni Hairimashita?!) เป็นซีรีส์ไลต์โนเวลญี่ปุ่น เขียนโดย โทยะ และวาดภาพประกอบโดย Yoimachi เริ่มเผยแพร่บนเว็บไซต์ โชเซ็ตสึกะ นิ นาโร ในเดือนกุมภาพันธ์ พ.ศ. 2563 ต่อมาได้รับการซื้อโดย สแควร์เอนิกซ์ และเริ่มตีพิมพ์ภายใต้สำนักพิมพ์ไลต์โนเวล SQEX Novel ในเดือนกุมภาพันธ์ พ.ศ. 2564  มังงะที่ดัดแปลงที่วาดภาพประกอบโดย Ren Sakuma เริ่มตีพิมพ์บนเว็บไซต์มังงะ Manga Up! ของสแควร์เอนิกซ์ ในเดือนกุมภาพันธ์ พ.ศ. 2565 โดยมังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
สื่อ > ไลต์โนเวล

เขียนโดยโทยะ เมื่อคุณหนูตัวร้าย กลับกลายเป็นคุณหนูสุดที่รัก!?เริ่มเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 14 กุมภาพันธ์ พ.ศ. 2563 ต่อมาเรื่องนี้ได้ถูกซื้อโดย สแควร์เอนิกซ์ และได้เริ่มตีพิมพ์ภายใต้สำนักพิมพ์ไลต์โนเวล SQEX Novel พร้อมภาพประกอบโดย Yoimachi เมื่อวันที่ 5 กุมภาพันธ์ พ.ศ. 2564 ณ วันที่ 7 พฤษภาคม พ.ศ. 2567 ได้มีการตีพิมพ์มาแล้วจำนวน 7 เล่ม
| # | วันที่ออกจำหน่าย | ISBN |
| --- | --- | --- |
| 1 |  5 กุมภาพันธ์ พ.ศ. 2564 | 978-4-7575-7063-4 |
| 2 |  6 สิงหาคม พ.ศ. 2564 | 978-4-7575-7411-3 |
| 3 |  7 มีนาคม พ.ศ. 2565 | 978-4-7575-7800-5 |
| 4 |  7 กันยายน พ.ศ. 2565 | 978-4-7575-8130-2 |
| 5 |  7 มีนาคม พ.ศ. 2566 | 978-4-7575-8459-4 |
| 6 |  7 กันยายน พ.ศ. 2566 | 978-4-7575-8777-9 |
| 7 |  7 พฤษภาคม พ.ศ. 2567 | 978-4-7575-8983-4 |
| 8 |  6 ธันวาคม พ.ศ. 2567 | 978-4-7575-9541-5 |
สื่อ > มังงะ

มังงะดัดแปลงที่วาดภาพประกอบโดย Ren Sakuma และด้วยการเรียบเรียงของ Shiori Shiono เริ่มเผยแพร่ในเว็บไซต์มังงะ Manga Up! ของสแควร์เอนิกซ์ เมื่อวันที่ 12 กุมภาพันธ์ พ.ศ. 2565 และเมื่อเดือนพฤษภาคม พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 4 มังงะเรื่องนี้ได้รับการตีพิมพ์เป็นภาษาอังกฤษบนเว็บไซต์และแอป Manga UP! Global ของสแควร์เอนิกซ์
มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  7 กันยายน พ.ศ. 2565 | 978-4-7575-8127-2 | — | 978-616-605-135-3 |
| 2 |  7 มีนาคม พ.ศ. 2566 | 978-4-7575-8455-6 | — | 978-616-605-458-3 |
| 3 |  7 กันยายน พ.ศ. 2566 | 978-4-7575-8775-5 | — | — |
| 4 |  7 พฤษภาคม พ.ศ. 2567 | 978-4-7575-9180-6  978-4-7575-9181-3 (SE) | — | — |
| 5 |  6 ธันวาคม พ.ศ. 2567 | 978-4-7575-9499-9 | — | — |
การตอบรับ

ซีรีส์เรื่องนี้ติดอันดับที่ 6 ในงาน Next Light Novel Awards ปี พ.ศ. 2564 ซีรีส์นี้ชนะเลิศการแข่งขันประเภท ทังโกบง ประจำปี พ.ศ. 2565 ซีรีส์นี้ได้รับการจัดอันดับให้เป็นอันดับ 3 ในหนังสือแนะนำไลต์โนเวล โคโนะ ไลต์โนเวล งะ ซูโงอิ! ของสำนักพิมพ์ทาการาจิมาชะฉบับปี พ.ศ. 2567 และ พ.ศ. 2568 ในหมวดทังโกบง
ดูเพิ่ม

สตรีศักดิ์สิทธิ์เกิดใหม่ แต่ไม่ขอบอกใครนะคะ, ไลต์โนเวลอีกเรื่องที่มีผู้เขียนคนเดียวกัน
แหล่งข้อมูลอื่น

เว็บโนเวล ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เมื่อคุณหนูตัวร้าย กลับกลายเป็นคุณหนูสุดที่รัก!? (นิยาย) ที่เครือข่ายข่าวอนิเมะ